Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstav
dňa 16.06.2015

Návrh na uplatnenie predkupného práva 
– DÔVERA zdravotná poisťovňa, a.s.

Predkladá: 					Materiál obsahuje:                                                                      
Ing. Mgr. Ľubomír Baník, v. r.                    1.   Návrh uznesenia 
prednosta MÚ BNM 				 2.   Dôvodovú správu
 3.   Ponuka na uplatnenie predkupného práva zo dňa 08.04.2015
 4.	 Protokol č. 42/92
  5.   LV č. 1949	
6.   LV č. 2014	

Spracovateľ:                                  	          Stanovisko právnej skupiny:
Mgr. Jana Biharyová, v.r.    		          		
referent oddelenia							

Mgr. Marianna Moravcová Tomčíková, v.r.
vedúca oddelenia 

Na rokovanie prizvať:
spracovateľa                        

jún 2015
Návrh uznesenia:

Miestne zastupiteľstvo    

n e s c h v a ľ u j e 

prijatie ponuky predkupného práva spoluvlastníckeho podielu spoločnosti DÔVERA zdravotná poisťovňa, a.s. vo výške 895/1000 na stavbe administratívnej budovy nachádzajúcej sa na ul. Vajnorská 21 v Bratislave, súpisné číslo 1308, ktorá je postavená na pozemku registra „C“ KN parc. č. 11355/2 a ktorá je zapísaná v katastri nehnuteľností na liste vlastníctva číslo 1949 vedenom Okresným úradom Bratislave, Odborom katastrálnym, obec Bratislava – mestská časť Nové Mesto, okres Bratislava III spolu s pozemkom registra „C“ KN parc. č. 11355/2, zastavané plochy a nádvoria o výmere 2024 m2, zapísanom na liste vlastníctva číslo 2014 pre katastrálne územie Nové Mesto, a ktorý je vo výlučnom vlastníctve spoločnosti DÔVERA zdravotná poisťovňa, a.s..

a)  bez pripomienok

b)  s pripomienkami

Dôvodová správa

DÔVERA zdravotná poisťovňa, a.s. so sídlom Einsteinova 25, 851 01 Bratislava,                   IČO: 35 942 436 (ďalej v texte len „spoločnosť“) z pozície podielového spoluvlastníka nehnuteľnosti - stavba administratívnej budovy nachádzajúcej sa na ul. Vajnorská 21 v Bratislave, súpisné číslo, ktorá je postavená na pozemku registra „C“ KN parc. č. 11355/2 a ktorá je zapísaná v katastri nehnuteľností na LV č. 1949 (ďalej v texte len „stavba“),  opätovne ponúka mestskej časti Bratislava – Nové Mesto na odkúpenie svoj spoluvlastnícky podiel na stavbe, a to vo výške 895/1000. Podmienkou kúpy spoluvlastníckeho podielu na stavbe je aj kúpa pozemku registra „C“ KN parc. č. 11355/2, zastavané plochy a nádvoria o výmere 2024 m2, zapísanom na liste vlastníctva číslo 2014 pre katastrálne územie Nové Mesto, a ktorý je vo výlučnom vlastníctve spoločnosti.

Ponúkaný predmet predaja. t. j. spoluvlastnícky podiel na stavbe spolu s pozemkom, je ponúkaný za kúpnu cenu v celkovej výške 1 500 000,00 €.

Mestská časť Bratislava – Nové Mesto vykonáva správu nehnuteľnosti na základe Protokolu 42/92 zo dňa 06.04.1992.

Predkupné právo mestskej časti, ako správcu nehnuteľnosti v podielovom spoluvlastníctve,  je zákonným predkupným právom podľa § 140 Občianskeho zákonníka a spoločnosť pri jeho uplatnení postupuje analogicky podľa ustanovenia § 605 Občianskeho zákonníka, t. j. v prípade, že mestská časť predkupné právo nevyužije, spoločnosť je oprávnená s nehnuteľnosťou disponovať bez obmedzenia. Nemôže však predmet ponuky predkupného práva (spoluvlastnícky podiel + pozemok) predať za nižšiu cenu, než je cena ponúknutá mestskej časti. 

Prijatím ponuky by spoluvlastnícky podiel ako aj pozemok nadobudlo do vlastníctva hlavné mesto SR Bratislava, a to v súlade s ustanovením § 6a ods. 1 písm. c) zákona č. 138/1991 Zb. o majetku obcí v znení neskorších predpisov, nadobudnutie majetku obce vlastnou činnosťou správcu majetku.  

Miestna rada neodporučila schváliť prijatie ponuky predkupného práva.